በቅርቡ እስክንድር ከቃሊቲ በላከው የእንግሊዘኛ ደብዳቤ ላይ የጻፈውን እዚህ ላይ ማስታወሱ አስፈላጊ ሊሆን ይችላል። “አሳሪዎቼ በሞቀ አልጋቸው ውስጥ ከሚስቶቻቸው ጎን በቤታቸው ይተኛሉ። እኔም ቅማልን ብቸኛ ጓደኛዬ አድርጌ፤ በእስር ቤት ውስጥ ለሊቱን አሳልፋለሁ – የህሊና ሰላም ግን አለኝ።” ብሎ ነበር። እነዚህ ሰዎች… የእስክንድር ነጋን አባባል ሊጋሩት ይችላሉ። ሆኖም ህሊናቸው ነጻ ስላልሆነ፤ ስቃያቸው የበዛ ነው። ትላንት በሌላው ሲዛበቱ እና ሲስቁ፤ በሙስና ወንጀል ሲራቀቁና ሲሰርቁ ነበርና ዛሬ የህሊና ሰላም የላቸውም። ወደፊት በህግ ከተፈረደባቸው ደግሞ፤ የእስር ቤት ቅማል ገላቸውን ብቻ ሳይሆን ህሊናቸውንም ይበላዋል። ለሁሉም ግን የፍርድ ሂደቱን ተመልክተን ወደፊት የምንለው ይሆናል።
